På Rosevej i Frederikshavn fik beboerne tirsdag eftermiddag sig lidt af et chok, da et lyn slog ned i naboens hus.

Beboerne på Rosevej 5 fik sig lidt af en forskrækelse, da et lyn slog ned i naboens hus tirsdag eftermiddag. Lynet var så voldsomt at tagsten var røget af taget og elinstallationer var gået ud. Naboerne ringede efter brandvæsen og politi, men heldigvis havde lynet ikke antændt ild i huset. Politiet måtte sparke døren op for at sikre sig, at der ikke var nogen i huset. Lynet havde givet naboen sådan et chok, at hun blev kørt med ambulance til Aalborg Sygehus. Ud over chokket kom ingen til skade ved nedslaget.